ผมเป็นแพทย์ แต่คล้ายกับว่าไถลออกไปทำการวิจัย,
และตอนนี้ผมเป็นผู้เชี่ยวชาญด้านต้นกำเนิดและการพัฒนาของเชื้อโรค
ไม่มีใครรู้จริงว่าศาสตร์ด้านนี้คืออะไร
มันเป็นศาสตร์เกี่ยวกับว่าเราจะรู้ได้อย่างไรในโลกแห่งความเป็นจริง
ว่าสิ่งบางอย่างดีหรือไม่ดีสำหรับคุณ
เรื่องนี้จะเข้าใจได้ดีที่สุดจากตัวอย่าง
ที่เป็นศาสตร์ของหัวข่าวหนังสือพิมพ์ที่ประหลาดพิลึกกึกกือ
นี่เป็นเพียงบางตัวอย่างเท่านั้น
พวกนี้มาจากหนังสือพิมพ์เดลิเมล์ ทุกประเทศในโลกมีหนังสือพิมพ์แบบนี้
มันมีแนวปรัชญาต่อเนื่องที่แปลกแบบนี้
ในการแบ่งสิ่งต่างๆที่ไม่มีชีวิตทั้งหมดในโลก
ออกเป็นสิ่งที่ก่อให้เกิดหรือป้องกันโรคมะเร็ง
นี่เป็นบางสิ่งที่เมื่อไม่นานมานี้พวกเขาบอกว่าทำให้เกิดมะเร็ง
การหย่าร้าง ระบบเครือข่ายไร้สาย ของใช้อาบนํ้าและกาแฟ
นี่เป็นบางสิ่งที่พวกเขาบอกว่าป้องกันมะเร็งได้:
เปลือกขนมปัง,พริกสีแดง,ชะเอมและกาแฟ
คุณจะเห็นได้แล้วว่ามีความขัดแย้งกัน
กาแฟเป็นได้ทั้งสาเหตุและป้องกันมะเร็ง
และถ้าคุณอ่านต่อไป คุณจะเห็นได้
ว่าอาจจะมีสายการผลิตเชิงการเมืองบางอย่างอยู่เบื้องหลังเรื่องนี้
สำหรับพวกผู้หญิง งานบ้านป้องกันมะเร็งเต้านมได้
สำหรับพวกผู้ชาย ช้อปปิ้งอาจทำให้คุณขาดสมรรถภาพทางเพศ
เราจึงรู้ว่าเราต้องเริ่มต้น
เปิดโปงศาสตร์ที่อยู่เบื้องหลังเรื่องนี้
และสิ่งที่ผมหวังจะแสดงให้เห็น
คือการเปิดโปงคำกล่าวอ้างที่น่าสงสัยเหล่านี้
เผยหลักฐานเบื้องหลังคำกล่าวอ้างนั้น
นี่ไม่ใช่การจับผิดนะครับ
มันเป็นประโยชน์ต่อสังคม
และเป็นเครื่องมือที่มีคุณค่าอย่างมาก
ที่ใช้อธิบาย
เพราะว่าวิทยาศาสตร์ที่แท้จริงนั้นเกี่ยวกับ
การประเมินหลักฐานอย่างสาหัสสากรรจ์เกี่ยวกับแนวคิดของคนอื่น
นั่นคือสิ่งที่เกิดขึ้นในวารสารวิชาการ
นั่นคือสิ่งที่เกิดขึ้นในการประชุมวิชาการ
ช่วงที่ให้มีการถามตอบหลังการเสนอข้อมูล
บ่อยครั้งเป็นประหัตประหารกัน
และไม่มีใครใส่ใจเรื่องนั้นกัน เราต้อนรับมันอย่างกระตือรือร้น
คล้ายกับกิจกรรมเชิงให้ความรู้ที่ยอมรับกันของบริษัทการแสดงเอสแอนเอ็ม
สิ่งที่ผมกำลังจะแสดงให้ท่านชม
คือสิ่งสำคัญทั้งหมด,
ลักษณะสำคัญทั้งหมดของกฎเกณฑ์ของผม--
ยาที่ได้พิสูจน์หลักฐานแล้ว
และผมจะพูดกับคุณโดยใช้กฎเณฑ์ทั้งหมดนี้
และแสดงให้ดูว่ามันใช้ได้อย่างไร
โดยใช้เพียงตัวอย่างของผู้ที่ทำให้เกิดความผิดพลาดขึ้น
เราจะเริ่มต้นด้วยแบบของหลักฐานที่อ่อนที่สุดที่ทุกคนทราบดี
และนั่นคือความเชื่อถือได้
ตามหลักวิทยาศาสตร์ เราไม่สนใจว่าชื่อของคนจะมีกี่ตัวอักษร
ตามหลักวิทยาศาสตร์เราต้องการทราบเหตุผลในการที่คุณจะเชื่อบางสิ่ง
คุณรู้ได้อย่างไรว่าของบางอย่างดีสำหรับคุณ
หรือไม่ดีสำหรับคุณ?
แต่เรารู้สึกไม่ประทับใจในเรื่องความเชื่อถือ
เพราะมันง่ายมากที่จะแต่งเรื่องโกหกขึ้น
มีคนๆหนึ่งชื่อว่าด๊อกเตอร์ กิลเลียน แม็กคีท ปริญญาเอก
หรือ ถ้าเรียกชื่อเต็มทางการแพทย์ กิลเลียน แม็กคีท
(เสียงหัวเราะ)
ทุกประเทศมีบุคคลแบบนี้
เธอเป็นปรมาจารย์ด้านการลดนํ้าหนักทางทีวี
เธอมีรายการใหญ่ทางทีวีในช่วงเวลาที่ดีเยี่ยมถึงห้ารายการ
ที่ให้คำแนะนำด้านสุขภาพที่เกินพอและไม่เหมือนใคร
เธอกลายเป็นว่า ได้ปริญญาเอกทางไกลจากสถาบันที่ยังไม่ได้รับการรับรอง
จากที่ใดที่หนึ่งในอเมริกา
เธอยังโอ้อวดว่าเธอเป็นสมาชิกด้านวิชาชีพที่ได้รับการรับรอง
ของสมาคมอเมริกันที่ให้คำปรึกษาด้านโภชนาการ
ซึ่งฟังดูดีและน่าตื่นเต้นมาก
คุณมีวุฒิบัตรและทุกๆอย่าง
ใบนี้เป็นของเจ้าเฮ็ตติแมวของผมที่ตายไปแล้ว มันเป็นแมวที่นิสัยไม่ดี
คุณแค่เข้าไปในเว็บไซท์ กรอกแบบฟอร์ม
จ่ายเงินให้เขาไป 60ดอลล่าร์และมันก็มาถึงคุณทางไปรษณีย์
และนั่นไม่ใช่เพียงแค่เหตุผลเดียวที่เราคิดว่าคนๆนี้เป็นคนโง่เง่า
เธอยังได้พูดถึงเรื่องต่างๆเช่น
คุณควรจะทานผักสีเขียวเข้มมากๆ
เพราะว่ามันมีคลอโรฟิลล์มาก และจริงๆแล้วมันจะสร้างออกซิเจนมาหล่อเลี้ยงเลือดคุณ
แต่ใครก็ตามที่ได้เรียนชีววิทยาในโรงเรียนย่อมจำได้ว่า
คลอโรฟิลล์และคลอโรพลาสท์
สร้างออกซิเจนได้เมื่อมีแสงอาทิตย์เท่านั้น
และในท้องของเรามืดมากหลังจากที่เราได้ทานผักขมเข้าไป
เรื่องต่อไป เราต้องการวิทยาศาสตร์ที่เหมาะสม หลักฐานถูกต้อง
อย่าง "เหล้าองุ่นแดงป้องกันมะเร็งเต้านมได้"
นี่เป็นหัวข่าวจากหนังสือพิมพ์เดลี่ เทเลกราฟในอังกฤษ
"เหล้าองุ่นแดงวันละหนึ่งแก้วช่วยป้องกันมะเร็งเต้านมได้"
แล้วคุณก็ไปหาหนังสือพิมพ์นี้มา และสิ่งที่คุณพบ
คือมันเป็นเรื่องของวิทยาศาสตร์จริงๆ
มันเป็นการอธิบายการเปลี่ยนแปลงของตัวเอนไซม์ตัวหนึ่ง
เมื่อคุณหยดสารที่สกัดมาจากผิวขององุ่นแดงบางชนิด
ลงบนเซลล์มะเร็งบางตัว
ที่อยู่ในจานบนโต๊ะในห้องทดลองที่ไหนก็ได้
และนั่นเป็นสิ่งที่มีประโยชน์จริงๆที่ได้บรรยายไว้
ในสิ่งตีพิมพ์ทางวิทยาศาสตร์
แต่ปัญหาเรื่องความเสี่ยงของตัวคุณเอง
เกี่ยวกับการเป็นมะเร็งเต้านมถ้าคุณดื่มเหล้าองุ่นแดง
มันไม่ได้บอกอะไรคุณเลย
จริงๆกลายเป็นว่าความเสี่ยงเรื่องมะเร็งเต้านมของตัวคุณ
กลับทวีเพิ่มขึ้นอีก
ด้วยปริมาณของแอลกอฮอล์ที่คุณดื่ม
ดังนั้นสิ่งที่คุณต้องการก็คืองานวิจัยกับคนจริงๆ
และนี่เป็นอีกตัวอย่างหนึ่ง
มาจากนักโภชนาการและควบคุมนํ้าหนักชั้นนำชาวอังกฤษในเดลี่มิเรอร์
ซึ่งเป็นหนังสือพิมพ์ที่มียอดขายมากเป็นอันดับสองของเรา
"การวิจัยของชาวออสเตรเลียในปี 2001
พบว่านํ้ามันมะกอกผสมกับผลไม้ ผักและเมล็ดถั่ว
ให้การป้องกันต่อต้านการเหี่ยวย่นของผิวหนังซึ่งวัดผลได้"
แล้วพวกเขาก็ให้คำแนะนำคุณว่า:
"ถ้าคุณกินนํ้ามันมะกอกและผัก ผิวของคุณจะมีรอยเหี่ยวย่นน้อยลง"
และพวกเขาก็บอกคุณอย่างเกื้อกูลว่าจะไปหาบทความนี้ได้อย่างไร
คุณก็ไปหาบทความนี้มาและสิ่งที่คุณพบก็คือการวิจัยจากการสังเกต
เห็นได้ชัดว่าไม่มีผู้ใดสามารถ
ย้อนกลับไปถึงปี 1930
ไปเอาคนทุกคนที่เกิดในแผนกคลอดแห่งหนึ่ง
และครึ่งหนึ่งของคนเหล่านั้นกินผลไม้ผักและนํ้ามันมะกอกมาก
แล้วอีกครึ่งหนึ่งกินอาหารจากแม็กโดนัลด์
แล้วพบว่าในเวลาต่อมามีคนกี่คนที่ผิวเหี่ยวย่น
คุณต้องเก็บภาพของคนที่เป็นอยู่ในปัจจุบัน
และสิ่งที่คุณพบก็แน่ละ
คนที่กินผักและนํ้ามันมะกอกมีผิวพรรณที่เหี่ยวย่นน้อยกว่า
และนั่นก็เป็นเพราะว่าคนที่กินผลไม้และผักและนํ้ามันมะกอก,
เป็นพวกประหลาด พวกผิดปกติ เหมือนอย่างคุณ
พวกเขามาร่วมกิจกรรมแบบนี้
พวกเขาเก๋เท่ รํ่ารวย ไม่น่าจะเป็นพวกทำงานกลางแจ้ง
พวกเขาไม่น่าจะเป็นผู้ใช้แรงงาน
พวกเขาได้รับการช่วยเหลือทางสังคมที่ดีกว่า ไม่น่าจะสูบบุหรี่--
ดังนั้นสาเหตุมากมายที่น่าหลงไหล เข้ามาเกี่ยวข้องกัน
ทั้งทางด้านสังคม การเมืองและวัฒนธรรม
คนพวกนี้ไม่น่าจะมีผิวที่เหี่ยวย่น
นั่นไม่ได้หมายความว่าเป็นเพราะผักหรือนํ้ามันมะกอก
(เสียงหัวเราะ)
ดังนั้นตามหลักการแล้วสิ่งที่คุณต้องทำคือการทดลอง
และทุกคนคิดว่าพวกเขาคุ้นเคยกับแนวคิดเรื่องการทดลอง
การทดลองเป็นเรื่องเก่ามากๆ การทดลองครั้งแรกอยู่ในคำภีร์ไบเบิล--แดเนียล1:12
เป็นเรื่องตรงไปตรงมาอย่างมาก--คุณเอาคนมากลุ่มหนึ่ง แบ่งครึ่ง
คุณจัดการคนกลุ่มหนึ่งด้วยวิธีหนึ่ง อีกกลุ่มหนึ่งด้วยอีกวิธี
และจากนั้น คุณก็ติดตามผล
และดูว่าเกิดอะไรขึ้นกับแต่ละคน
ผมจะเล่าให้คุณฟังเกี่ยวกับการทดลองอันหนึ่ง
ซึ่งอาจจะเป็นการทดลองที่ถูกกล่าวถึงมากที่สุด
ในสื่อข่าวของอังกฤษตลอดทศวรรษที่ผ่านมา
นี่คือการทดลองเรื่องยาเม็ดนํ้ามันปลา
และการกล่าวอ้างคือยาเม็ดนํ้ามันปลาช่วยให้การเรียนและพฤติกรรมดีขึ้น
กับเด็กในโรงเรียน
พวกเขาพูดว่า "เราได้ทำการทดลองแล้ว
การทดลองก่อนหน้านี้ทั้งหมดมีผลเป็นบวกและเรารู้ว่าการทดลองครั้งนี้จะได้ผลอย่างเดียวกันด้วย"
นั่นควรจะส่งสัญญาณเตือนภัยได้เสมอ
เพราะว่าถ้าคุณรู้คำตอบของการทดลองแล้ว ก็ไม่ควรทำการทดลองนั้นอีก
คุณอาจจะวางกลอุบายในการออกแบบ
หรือคุณก็มีข้อมูลอย่างเพียงพออยู่แล้วไม่จำเป็นต้องสุ่มเลือกตัวอย่างอีกต่อไป
ดังนั้นสิ่งที่พวกเขาจะทำในการทดลองก็คือ
พวกเขาก็เอาเด็กมา 3000คน
พวกเขาจะให้เด็กทั้งหมดกินยาเม็ดนํ้ามันปลามากๆ
วันละหกเม็ด
แล้วหนึ่งปีหลังจากนั้นพวกเขาจะวัดผลการสอบของนักเรียนกลุ่มนี้
และเปรียบเทียบผลการสอบของเด็ก
กับสิ่งที่พวกเขาคาดไว้ว่าผลการสอบที่เด็กควรจะเป็น
ถ้าเด็กเหล่านั้นไม่ได้กินยา
มีใครเห็นข้อบกพร่องในการออกแบบวิจัยนี้ไหมครับ
ไม่มีศาสตราจารย์ด้านวิธีการวิจัยเชิงทดลองคนใด
ได้รับอนุญาตให้ตอบคำถามนี้
เห็นได้ว่าไม่มีการควบคุม ไม่มีกลุ่มควบคุม
แต่ดูเป็นเรื่องของผู้เชี่ยวชาญโดยแท้
นั่นเป็นศัพท์เทคนิค
พวกเด็กได้กินยา แล้วก็ผลการเรียนดีขึ้น
มันจะเป็นอย่างอื่นได้ไหมถ้าไม่ใช่ยา?
พวกเด็กเติบโตขึ้น เราทุกคนพัฒนาขึ้นตามกาลเวลา
และแน่นอนมีผลที่เกิดขึ้นได้เองโดยไม่ต้องใช้ยาด้วย
ผลที่เกิดขึ้นได้เองนี้เป็นสิ่งที่มีเสน่ห์ที่สุดอย่างหนึ่งในเรื่องทั้งหมดของยา
มันไม่ใช่เพียงแค่กินยา แล้วสมรรถภาพหรือการเจ็บปวดของคุณจะดีขึ้น
มันเกี่ยวกับความเชื่อและการคาดหวังของเรา
มันเกี่ยวกับความหมายเชิงวัฒนธรรมของการรักษาโรค
และนี่ได้ถูกแสดงออกมาให้เห็นในการศึกษาวิจัยมากมายที่น่าหลงไหล
ซึ่งเปรียบเทียบผลที่เกิดขึ้นเองอย่างหนึ่งกับอีกอย่างหนึ่ง
เราจึงทราบ ตัวอย่างเช่นว่ายาเม็ดนํ้าตาลวันละสองเม็ด
ให้ผลการรักษาที่ดีในการกำจัดแผลที่กระเพาะอาหาร
กว่ายาเม็ดนํ้าตาลหนึ่งเม็ด
ยาเม็ดนํ้าตาลวันละสองเม็ดได้ผลดีกว่ายาเม็ดนํ้าตาลวันละเม็ด
และนั่นเป็นการค้นพบที่เหลือทนและน่าขันแต่เป็นความจริง
เราทราบจากงานวิจัยสามเรื่องเกี่ยวกับอาการเจ็บปวดสามแบบ
ว่าการฉีดนํ้าเกลือเป็นการรักษาอาการเจ็บปวดที่ได้ผล
ดีกว่าการกินยาเม็ดนํ้าตาล การกินยาหลอกที่ไม่มีตัวยาในเม็ดยานั้น--
มิใช่เพราะว่าการฉีดหรือยาเม็ดได้ทำอะไรกับร่างกายทางกายภาพ
แต่เป็นเพราะว่าการฉีดทำให้รู้สึกว่าเป็นการแทรกแซงที่ตื่นเต้นเร้าใจมากกว่า
เราจึงทราบว่าความเชื่อและความคาดหวังของเรา
ถูกควบคุมและนำมาใช้ได้
ซึ่งก็คือทำไมเราจึงทำการทดลอง
เมื่อเราควบคุมผลที่เกิดขึ้นได้เอง--
เมื่อครึ่งหนึ่งของประชากรได้รับการรักษาจริง
และอีกครึ่งหนึ่งได้รับยาหลอก
แต่นั่นก็ยังไม่พอ
สิ่งที่ผมเพิ่งจะแสดงให้คุณเห็นเป็นตัวอย่างของวิธีการง่ายๆและตรงไปตรงมา
ที่นักหนังสือพิมพ์และพวกเร่ขายอาหารเสริม
และพวกนักธรรมชาติบำบัด
สามารถบิดเบือนหลักฐานเพื่อจุดประสงค์ของตนเอง
สิ่งที่ผมพบว่าน่าหลงไหลจริงๆ
ก็คืออุตสาหกรรมผลิตยา
ใช้กลอุบายและเครื่องมือที่เหมือนกันทุกประการ
แต่ในรูปแบบที่ได้รับการปรุงแต่งให้ดูดีขึ้นเล็กน้อย
เพื่อบิดเบือนหลักฐานที่พวกเขาให้แก่แพทย์และคนไข้
และใช้เพื่อการตัดสินใจที่สำคัญยิ่งของเรา
ดังนั้นอันดับแรก การทดลองเพื่อเทียบกับผลที่เกิดขึ้นได้เอง
ทุกคนคิดว่าเขารู้ว่าการทดลองควรจะเป็น
การเปรียบเทียบยาตัวใหม่กับผลที่จะเกิดขึ้นได้เอง
แต่จริงๆแล้วในหลายๆสถานการณ์สิ่งที่ว่านั้นไม่จริง
เพราะว่าบ่อยครั้งเรามีการรักษาที่ดีมากๆอยู่แล้วในปัจจุบัน
เราจึงไม่ต้องการจะรู้ว่าการรักษาแบบใหม่ของคุณนั้น
ดีกว่าไม่มีการรักษาเลย
เราต้องการจะรู้ว่ามันดีกว่าการรักษาที่ดีที่สุดที่เรามีอยู่ในปัจจุบัน
แต่ซํ้าแล้วคุณจะเห็นคนทำการทดลองอย่างไม่สิ้นสุด
โดยนำมาเทียบกับผลที่เกิดขึ้นได้เอง
และคุณก็ได้รับใบอนุญาตให้นำยาของคุณสู่ตลาดได้
โดยมีเพียงข้อมูลที่แสดงว่ามันดีกว่าไม่ใช้ยาเลย
ซึ่งไร้ประโยชน์กับแพทย์อย่างผมซึ่งต้องพยายามตัดสินใจ
แต่นั่นไม่ใช่เป็นเพียงวิธีเดียวที่คุณใช้กลอุบายบิดเบือนข้อมูลได้
คุณใช้กลอุบายบิดเบือนข้อมุลได้อีกด้วย
โดยทำให้สิ่งที่คุณนำมาเปรียบเทียบกับยาใหม่ของคุณ
เป็นสิ่งที่ไร้ค่าจริงๆ
คุณสามารถให้ยาคู่แข่งในปริมาณยาที่ตํ่าเกินไป
เพื่อให้ประชากรไม่ได้รับการรักษาอย่างถูกต้อง
คุณสามารถให้ยาคู่แข่งในปริมาณยาที่สูงเกินไป
เพื่อให้ประชากรเกิดอาการข้างเคียงจากยา
และนี่คือสิ่งที่เกิดขึ้นจริง
กับยาที่ใช้รักษาทางจิตสำหรับโรคจิตเภท
20ปีที่แล้วยาร้กษาทางจิตรุ่นใหม่ถูกนำเข้ามา
และคำมั่นสัญญาก็คือมันจะมีผลข้างเคียงของยาน้อยที่สุด
ผู้คนจึงเริ่มทำการทดลองยาใหม่เหล่านี้
โดยเปรียบกับยาเก่า
แต่พวกเขาให้ยาเก่าในปริมาณที่สูงอย่างไม่สมเหตุผล--
ยาฮาโลพิริดอล วันละ 20มิลลิแกรม
และมันเป็นการสรุปผลก่อนแล้วล่วงหน้า
ว่าถ้าคุณให้ยาในปริมาณที่สูงขนาดนั้น
มันจะทำให้เกิดผลข้างเคียงและยาตัวใหม่ของคุณก็จะดูดีกว่า
สิบปีที่แล้วประวัติศาสตร์ก็ซํ้ารอยอย่างหน้าสนใจ
เมื่อริสเพริโดน ซึ่งเป็นยารักษาโรคทางจิตรุ่นแรก
สิ้นสุดการมีลิขสิทธิ์ ดังนั้นใครๆก็ลอกแบบได้
ทุกคนต้องการแสดงให้เห็นว่ายาของเขาดีกว่าริสเพริโดน,
คุณจึงเห็นได้ว่ามีการทดลองจำนวนมากเพื่อเปรียบเทียบยารักษาโรคทางจิตตัวใหม่
กับริสเพริดโดนที่วันละแปดมิลลิแกรม
เหมือนเดิม ไม่ได้ให้ปริมาณยาอย่างบ้าคลั่งหรืออย่างผิดกฎหมาย
แต่มากในแนวที่สูงกว่าปกติ
ดังนั้นคุณก็มั่นใจว่ามันจะทำให้ยาของคุณดูดีกว่า
ดังนั้นจึงไม่น่าประหลาดใจว่าโดยรวมแล้ว
การทดลองที่ได้รับเงินอุดหนุนเชิงอุตสาหกรรม
น่าจะให้ผลทางบวกมากกว่าถึงสี่เท่า
กับการทดลองอิสระ
แต่--และมันใหญ่แต่--
(เสียงหัวเราะ)
กลายเป็นว่า
เมื่อคุณดูวิธีการที่การทดลองที่ได้ทุนอุดหนุนจากอุตสาหกรรมใช้
เห็นว่าจริงๆมันดี
กว่าการทดลองอิสระ
แต่มันได้จัดการให้ได้ผลการทดลองที่มันต้องการ
ทำได้อย่างไร?
เราจะอธิบายปรากฏการณ์แปลกๆนี้ได้อย่างไร?
ปรากฎว่าสิ่งที่เกิดขึ้น
คือข้อมูลด้านลบได้หายไปในระหว่างกระบวนการ;
มันถูกกันไว้จากแพทย์และคนไข้
และนี่เป็นด้านสำคัญที่สุดของเรื่องทั้งหมด
มันอยู่บนสุดของพีระมิดของหลักฐาน
เราจำเป็นต้องได้หลักฐานทั้งหมดเกี่ยวกับการรักษานั้น
เพื่อจะทราบว่ามันได้ผลจริงหรือไม่
มีสองวิธีที่คุณจะพบได้ว่า
ข้อมูลบางอย่างได้หายไปในระหว่างกระบวนการหรือไม่
คุณสามารถใช้สถิติ,หรือใช้เรื่องที่แต่งขึ้น
โดยส่วนตัวผมชอบสถิติมากกว่า ดังนั้นสิ่งนี้แหละที่ผมจะใช้เป็นอันดับแรก
สิ่งนี้เป็นสิ่งที่เราเรียกว่าฟันนัลพล๊อต (funnel plot)
และฟันนัลพล๊อตเป็นวิธีการอันชาญฉลาดในการค้นหา
การทดลองที่มีผลเป็นลบจำนวนน้อยที่หายไป,ได้หายไปในระหว่างกระบวนการ
และนี่คือกราฟของการทดลองทั้งหมด
ที่ได้ทำไปแล้วเกี่ยวกับการรักษาอย่างหนึ่ง
และเมื่อคุณมองขึ้นไปสู่ส่วนบนของกราฟ
สิ่งที่คุณเห็นคือแต่ละจุดคือการทดลองหนึ่งครั้ง
และเมื่อคุณมองดู พวกนั้นเป็นการทดลองที่ใหญ่กว่า พวกนั้นจึงมีความผิดพลาดน้อยกว่า
การทดลองเหล่านั้นจึงมีความเป็นไปได้น้อยกว่าที่จะเป็นผลบวกเท็จหรือผลลบเท็จ
พวกนั้นจึงเกาะกลุ่มกันอยู่
การทดลองใหญ่ๆเข้าใกล้คำตอบที่เป็นจริง
แล้วถ้าคุณมองลงไปที่ด้านล่าง
สิ่งที่คุณเห็นก็คือ ตรงด้านนี้ ผลด้านลบเท็จที่หลอกลวง
และตรงด้านนี้ ผลด้านบวกเท็จที่หลอกลวง
ถ้ามีอคติจากการตีพิมพ์
ถ้าการทดลองจำนวนน้อยได้หายไปในกระบวนการ
คุณเห็นมันได้บนกราฟหนึ่งในบรรดากราฟเหล่านี้
คุณจึงเห็นได้ตรงนี้ว่าการทดลองที่มีผลเป็นลบจำนวนน้อย
ที่ควรจะอยู่ตรงด้านล่างซ้ายมือได้หายไป
นี่เป็นกราฟที่แสดงให้เห็นว่ามีอคติจากการตีพิมพ์
ได้จากการศึกษาวิจัยเกี่ยวกับอคติจากการตีพิมพ์
และผมคิดว่านั่นเป็นเรื่องตลกด้านระบาดวิทยาที่น่าขำที่สุด
ที่คุณเคยได้ยินมา
นั่นเป็นเรื่องที่เราจะพิสูจน์ทางสถิติได้อย่างไร
แล้วเกี่ยวกับเรื่องที่แต่งขึ้นเล่า?
มันเลวร้าย เลวร้ายจริงๆ
นี่คือยาตัวหนึ่งชื่อว่า รีบ๊อกซิทีน
เป็นยาที่ผมเองเคยสั่งให้คนไข้
และผมเป็นแพทย์ที่ทึ่มมากๆ
ผมหวังว่าผมพยายามจะออกจากวิถีนี้ได้โดยพยายามและอ่านทำความเข้าใจหนังสือทั้งมวล
ผมอ่านการทดลองเรื่องนี้ มันมีผลทางบวกทั้งหมด มันเป็นงานที่ได้ทำไว้อย่างดี
ผมไม่พบข้อบกพร่อง
โชคไม่ดี กลายเป็นว่า
การทดลองหลายครั้งถูกเก็บกลบไว้
จริงๆแล้ว ร้อยละ 76
ของการทดลองทั้งหมดที่ทำเรื่องยาตัวนี้
ถูกกันไว้จากแพทย์และคนไข้
ถ้าคุณคิดถึงเรื่องนี้
ถ้าผมโยนเหรียญร้อยครั้ง
และผมได้รับอนุญาตให้กันไว้จากคุณ
ผลลัพธ์ที่ได้ไว้ครึ่งหนึ่ง
แล้วผมก็ทำให้คุณเชื่อได้
ว่าเหรียญของผมมีสองด้าน
ถ้าเราเอาข้อมูลออกไปครึ่งหนึ่ง,
เราจะไม่ทราบเลยว่าขนาดของผลการใช้ยาเหล่านี้ที่แท้จริงเป็นอย่างไร
และนี่ไม่ใช่เพียงเรื่องเดียว
ประมาณครึ่งหนึ่งของข้อมูลการทดลองทั้งหมดของยาต้านอาการซึมเศร้าถูกปิดบังไว้
แต่เรื่องไปไกลกว่านั้น
กลุ่มนอร์ดิกค๊อกเครน(Nordic Cochrane Group) พยายามให้ได้มาซึ่งข้อมูลเรื่องนั้น
เพื่อนำทั้งหมดมารวมกัน
กลุ่มค๊อกเครนเป็นการร่วมมือระหว่างประเทศที่ไม่หวังผลกำไร
ที่ได้ให้ผลการตรวจสอบอย่างเป็นระบบเกี่ยวกับข้อมูลทั้งมวลที่เคยถูกนำมาแสดง
พวกเขาจำเป็นต้องเข้าสู่ข้อมูลการทดลองทั้งหมด
แต่บริษัทเหล่านั้นกันข้อมูลนั้นจากพวกเขา
เช่นเดียวกับที่สำนักงานยายุโรป(European Medicines Agency)ปฎิบัติ
เป็นเวลานานสามปี
นี่เป็นปัญหาที่ปัจจุบันยังขาดการแก้ไข
และเพื่อจะแสดงให้เห็นว่าปัญหาใหญ่แค่ไหน,นี่เป็นยาชื่อว่าทามิฟลู(Tamiflu)
ซึ่งรัฐบาลทั่วโลก
ได้ใช้เงินเป็นล้านๆดอลลาร์
พวกเขาได้ใช้เงินเหล่านั้นไปเพื่อคำมั่นสัญญา
ว่านี่เป็นตัวยาที่จะลดอัตราการเกิด
อาการข้างเคียงของไข้หวัดใหญ่
เราได้ข้อมูลมาเรียบร้อยแล้ว
ที่แสดงว่ามันลดระยะเวลาของอาการหวัดได้เพียงแค่ไม่กี่ชั่งโมง
แต่จริงๆแล้วผมไม่ได้ห่วงเรื่องนั้น รัฐบาลต่างๆก็ไม่ห่วงเรื่องนั้น
ผมเสียใจมากถ้าคุณเป็นไข้หวัดใหญ่ ผมรู้ว่ามันแย่
แต่เราจะไม่ใช้เงินเป็นล้านๆดอลลาร์
เพื่อพยายามลดช่วงเวลาของอาการไข้หวัดใหญ่ของคุณ
เพียงครึ่งวัน
เราสั่งยาเหล่านี้ เราเก็บสะสมยาเหล่านั้นไว้ใช้ในกรณีฉุกเฉิน
เพราะเข้าใจว่ามันจะลดอาการแทรกซ้อนต่างๆ
ซึ่งได้แก่โรคปอดบวมซึ่งหมายถึงความตาย
กลุ่มค๊อกเครนที่เกี่ยวกับโรคติดต่อ ซึ่งมีฐานการปฏิบัติงานในอิตาลี
ได้พยายามให้ได้มาซึ่ง
ข้อมูลทั้งหมดในรูปที่จะนำมาใช้การได้จากบริษัทยา
เพื่อที่ว่าจะสามารถตัดสินใจได้อย่างเต็มที่
ว่ายานี้ใช้ได้ผลดีหรือไม่
แต่พวกเขาก็ยังไม่สามารถได้ข้อมูลนั้นมา
เรื่องนี้ไม่ต้องสงสัยเลยว่า
เป็นปัญหาด้านจริยธรรมที่ใหญ่ที่สุดปัญหาเดียว
ที่การแพทย์ต้องเผชิญอยู่ในปัจจุบัน
เราไม่สามารถตัดสินใจได้
เมื่อข้อมูลทั้งหมดขาดหายไป
ดังนั้นมันจึงยากอยู่บ้างต่อจากนั้น
ที่จะให้ได้มาซึ่งข้อสรุปเชิงบวกบางอย่าง
แต่ผมอยากจะพูดอย่างนี้:
ผมคิดว่าแสงอาทิตย์
เป็นยาฆ่าเชื่อโรคที่ดีที่สุด
เห็นได้ชัดเจนว่าเรื่องทั้งหมดนี้กำลังเกิดขึ้นอยู่
และมันถูกปกป้องไว้ทั้งหมด
โดยสนามพลังของความเบื่อหน่าย
และผมคิดว่า,พร้อมกับปัญหาเรื่องวิทยาศาสตร์ทั้งหมด
สิ่งที่ดีที่สุดสิ่งหนึ่งที่เรากระทำได้
คือยกฝาที่ครอบมันไว้ขึ้น
ตรวจสอบวิธีดำเนินการรอบๆแล้วมองเข้าไปข้างใน
ขอบคุณมากครับ
(เสียงปรบมือ)